|  |  |
| --- | --- |
| Referat af udviklingsdag i spæd- og småbørnsgruppen. Torsdag d. 25/11 kl. 8.30 – 15.30 | |
|  | **Info om tilbuddet ift. fødselsdepression v. fødselsdepressionsgruppen og psykolog Louise Malling**  Man SKAL EPDS score folk to gange inden de skrives op til forløb. Skriv noter/kommentarer til scoringen, fx ”sover dårligt hver nat”, ”græder dagligt” – det er en stor hjælp. Et tal alene siger ikke så meget, men bør uddybes. Nogen gange kan der godt komme folk i forløb, som scores fx 13-15; det afhænger af, hvad det handler om. Drøft det med fødselsdepressionsgruppen.  Partner bør inddrages; som et minimum i lytte-besøget, så hans opbakning til hjælpen sikres. Fødselsdepressionsgruppen har oplevet, at nogle har svært ved at bede faren om hjælp til børnepasning, så de kan komme afsted til gruppemøder.  Kvinder skal ikke have både individuelle samtaler og gruppetilbud – det er enten/eller. De individuelle samtaler er forbeholdt dem, som ikke kan modtage et gruppetilbud. Hvis folk er så ressourcestærke, at de kan få en henvisning og benytte sig af den, skal de heller ikke tilbydes de gratis samtaler ved Louise.  Folk skal heller ikke have sideløbende forløb, fx med en psykoterapeut. Det bliver for mudret og krævende for dem. Er de i et forløb i forvejen skal de opfordres til at færdiggøre det.  Obs på at folk skal henvises med fødselsdepression – ikke alle mulige andre problemstillinger. Send en mail til Louise Malling ift. sparring, hvis man er i tvivl om, om de er målgruppen. Inden kontakt til Louise opfordres til først at sparre med en fra fødselsdepressionsgruppen.  Louise anbefaler internetpsykiatrien, hvor man kan få et gratis forløb ift. angst, depression mv., hvis den primære problemstilling ikke er fødselsdepression eller hvis man fx ikke har mulighed for børnepasning. Disse forløb foregår online.  Husk aldrig at LOVE forældrene, at de kan få tilbuddet. Det er en vurdering i samarbejde med Louise og/eller fødselsdepressionsgruppen, om tilbuddet er det rette. Forældrene må derfor udelukkende stilles i udsigt, at de kan blive kontaktet ift. at få en afklarende snak om, om tilbuddet er det rette for dem.  Børn/babyer må ikke medbringes.  Det individuelle forløb er op til 5 gange – vigtigt at folk kender rammen. Det skal præciseres, når tilbuddet præsenteres. Der er heller ikke mulighed for selv at betale for at fortsætte hos Louise.  Mænd kommer ikke i gruppeforløb. Men de kan godt modtage de individuelle samtaler.  Det aftales, at vi tager op en anden dag, hvordan vi screener far. |
|  | **Behovspakkerne – har vi de rigtige pakker med det rigtige indhold? Og er der *andre* behovstilbud, vi vil prioritere?**  Vi gennemgik de forskellige behovspakker og noterede kommentarer ned til dem – se indsatte fotos. Disse går ministerierne/arbejdsgrupperne videre med og tager beslutninger på baggrund af kommentarerne.   * Motorisk udfordrede børn og skæve kranier: Vibeke, Pia og Lisbeth * Alene/donormødre: Birte og Heidi A * Orange og røde familier: Mette, Kirsten B og Nina   cid:EA912105-5DCB-4328-B865-E1AD3467B7A9cid:979F6C11-685D-4BBF-87F5-946F8E224B82  cid:8DA61CFB-8F75-48DB-ABF9-78AB63446B99  Der opstod en mere principiel drøftelse om, om det giver mening at have behovspakker eller om folk skal tildeles besøg på baggrund af grøn-gul-orange-rød, og der derfor kun er behov for faglige vejledninger ift. forskellige problemstillinger. Mette, Anne Lise, Lisbeth og måske Rikke drøfter fordele, ulemper og registreringsmæssige konsekvenser af de to løsninger og tager en beslutning. Først herefter går ministerierne/arbejdsgrupperne i gang med at revidere behovspakkerne.  Vi drøftede ideer til nye behovstilbud. Her besluttede vi følgende:   * Integrationsministeriet laver en vejledning ift. indvandrere/flygtninge. Evt. en behovspakke, hvis ministeriet vurderer, at det er relevant – og hvis vi ikke dropper at have behovspakker. * Opfølgning på ADBB: Der skal laves en retningslinje herfor, så det er tydeligt, hvad sundhedsplejens rolle er. Anne Lise er i dialog med PPR omkring, om de kan byde ind med noget. Anne Lise, Mette og Rikke har teten på dette. * Præmature mødregrupper: Præmaturgruppen er allerede i gang med små forsøg med dette og har teten på at tage beslutning herom sammen med Anne Lise og derefter beskrive et eventuelt nyt tilbud. |
|  | **1½ og 3 årsbesøg til sårbare familier – hvad skal de indeholde?**  Mette gennemgik Mini-FIV gruppens ideer til indholdet i 1½ og 3 års besøgene.  **Ift. 1½ års besøget kom følgende forslag frem:**   * Astma-screening + hygiejne i hjemmet * ADBB * Pasning * Positiv ledelse - Benævne følelser mv. - - følge barnets initiativ - børnestyret leg – anerkendende tilgang * Motorik – forældrenes rolle, skærmtid * Opdragelse og spejling * Afføringsmønster * Udeliv og sove ude * D-dråber * Snakke ind i normer og værdier ift. familien, fx ift. måltider. Så familien stimuleres til at tage aktiv stilling selv til hvad de ønsker for deres barn * Være obs. på hvad hovedopgaven er i besøgene – så det vigtigste nås. Vibeke S: Man kan huske 5 ting * Hvad kan familierne forvente fremadrettet ift. barnets udvikling * Måske sende en besked ud inden besøget ift. hvad besøget *kunne* handle om, så de kan forberede sig inden på, hvad de gerne vil tale om   **Ift. 3 års besøget kom følgende forslag frem:**   * Tilføj mange af de samme punkter som ovenfor. Værdi-snakken er vigtig   Gruppen går videre med forslagene og tager endelig beslutning samt laver retningslinjer for de to besøg. Obs på at det ikke skal have karakter af en ”tjekliste”. |
|  | **Mødregrupper fremadrettet**  Vi besluttede, at på FIV, første gang efter fødslen, tilbydes alle også en lokal mødregruppe, hvis nogle har et ønske om dette. De kan sagtens være tilknyttet begge grupper. Dette er et forsøg, og så må vi se, hvordan det kommer til at gå.  Birte og Anne Lise laver en beskrivelse af, hvordan det skal foregå, og det implementeres fra det nye år; medmindre andet meldes ud.  Mette, Vibeke og Trine laver en retningslinje for praktikken omkring mødregrupper mere generelt. Det overvejes, om opgaven med at oprette mødregrupper skal på færre hænder. |
|  | **Amme-klinikken og amme-vejleder funktionen**  Punktet udsættes til næste gang |

Referent: Rikke Kamstrup